आतंक के खात्मे के लिए ओमान इंडियन आर्मी का अभ्यास शुरू
पठानकोटसे सटे धौलाधार रेंज के बकलोह कैंट में सोमवार से ओमान की रायल आर्मी और भारतीय फौज के बीच आतंकी घटनाओं से निपटने को संयुक्त सैन्य अभ्यास अलनागा-2 सोमवार को शुरू हो गया। 8 दिवसीय इस अभ्यास में दोनों देशों की सेनाओं की एक-एक टुकड़ी हिस्सा ले रही है। जबकि, अभ्यास के नतीजों का दोनों देशों के पर्यवेक्षक अवलोकन करेंगे। दोनों देशों के रक्षा क्षेत्र में व्यापक सहयोग के बीच दूसरा संयुक्त सैन्य अभ्यास है।
किडनैपिंग की वारदातों से निपटने की ट्रेनिंग भी होगी
इसअभ्यास का यह भी मकसद है कि इससे दोनों देशों के बीच विश्वास बढ़ेगा तथा सैनिक एक-दूसरे की विशिष्टताओं से परिचित होंगे। इसके साथ दोनों देशों की सेनाएं आतंकी घटनाओं से निपटने के कौशल को भी सीखेंगी। भारतीय फौजें खासकर आतंकी घटनाओं से निपटने तथा किडनैपिंग जैसी वारदातों से निपटने की खास ट्रेनिंग करेंगे। संयुक्त अभ्यास दोनों देशों के बीच बड़े रक्षा सहयोग का भी मंच तैयार करेगा।
2015 में ओमान में हो चुका है दोनों देशाें का अभ्यास
इससेपहले दोनों देशों का संयुक्त अभ्यास एक बार साल 2015 में ओमान में हो चुका है। सेना के प्रवक्ता कर्नल मनीष मेहता ने बताया कि अभ्यास में दोनों देशों की सेनाओं के 6-6 ट्रूप्स हिस्सा ले रहे हैं। संयुक्त अभ्यास का मकसद दोनों देशों की सेनाओं को काउंटर इमरजेंसी काउंटर टेरेरिज्म क्षेत्र में कार्रवाई से अवगत कराना और दि्वपक्षीय सेना संबंधों को बढ़ावा देना है। इसके साथ ही आतंकी घटनाओं पर काबू पाने के लिए अलर्ट रहना है।
संयुक्त सैन्य अभ्यास में हिस्सा लेते ओमान की रायल आर्मी और भारतीय फौज।
संयुक्त अभ्यास
hin_Deva hin_Deva hin_Deva hin_Deva awa_Deva hin_Deva hin_Deva mar_Deva